खुले दरबार में मुख्यमंत्री मनोहर लाल के पास कुल 450 शिकायतें आईं, जिनमें से मुख्यमंत्री ने 121 को सुनने के बाद उनके निपटारे के लिए अधिकारियों को जरूरी निर्देश जारी कर दिए। इनमें से एक शिकायत आंगनबाड़ी वर्कर्स की भी है। आंगनबाड़ी वर्कर्स ने सीएम से कहा, 'सीएम साहब, हमारी मांगें लंबे समय से अधूरी पड़ी हैं, इन्हें पूरा कराएं नहीं तो हम धरना-प्रदर्शन करेंगे। इस पर मुख्यमंत्री बोले- अपनी आदत सुधारो। यह प्रदर्शन का विषय नहीं है। आपकी मांग देख ली है, इन पर विचार किया जाएगा। आंगनबाड़ी वर्कर्स ने पलटकर जवाब दिया तो सीएम ने कहा, 'आपको सुनाई नहीं देता शिकायत ले ली है, आप जाइए।'